Χτενίζω τη θάλασσα αναζητώντας ένα τεράστιο, άπιαστο κοπάδι
από πέντε χιλιάδες ακανθοδέλφινα.
Έχουμε πολλή δραστηριότητα στο νερό εδώ.
Έχουν μαζευτεί πολλά πουλιά στο νερό. Θεέ μου! Δείτε εδώ!
Είναι τρομερό.
Μια γιγάντια μπάλα από λυχναρόψαρα. Το αγαπημένο φαγητό των δελφινιών.
Μα πού είναι;
Κοίτα. Να τα δελφίνια.
Έρχονται. Θα έχουμε μια ωραία έκπληξη.
Έτοιμοι;
Είμαι ο Μπέρτι. Η δουλειά μου είναι να τραβάω ζώα…
Σπάνια βλέπεις τέτοιο κυνήγι.
…και την παίρνω πολύ σοβαρά.
Προσπαθώ να τραβήξω πιγκουίνους. Μόλις το 'χασα!
Παραλίγο.
Θέλω να πω ιστορίες της άγριας ζωής, σ' έναν κόσμο που αλλάζει ταχύτατα.
Ακούστηκε σαν ένα μεγάλο σπάσιμο!
Αυτές είναι οι περιπέτειές μου.
ΑΓΓΛΙΑ
Φεύγω απ' την Αγγλία και πάω στον πελώριο Ειρηνικό Ωκεανό…
ΚΟΣΤΑ ΡΙΚΑ
…πέντε χιλιάδες μίλια στα ανοικτά της Ακτής της Αμερικής.
Είναι τρομακτικό να ψάχνεις τη μεγαλύτερη "έρημο" στη Γη.
Αυτό το μέρος καλύπτει τη μισή επιφάνεια του πλανήτη μας.
Ο ανοιχτός ωκεανός, τα διεθνή ύδατα!
Ψάχνω ένα τεράστιο κοπάδι από ακανθοδέλφινα.
Πολλαπλά κοπάδια ενώνονται για μια μονάχα στιγμή στον χρόνο
για να σχηματίσουν ένα τεράστιο κοπάδι με χιλιάδες ζώα.
Τραβώντας ένα τέτοιο θέαμα το όνειρό μου θα γινόταν αληθινό.
Δυστυχώς, οι ωκεανοί μας έχουν προβλήματα και τέτοια γεγονότα
εκλείπουν, αλλά ο λόγος που ήρθαμε στο συγκεκριμένο σημείο
είναι επειδή εδώ μαζεύονται ακόμη ασύλληπτα πολλά δελφίνια.
Κανείς δεν ξέρει γιατί σχηματίζονται τεράστια κοπάδια, αλλά συνήθως συμβαίνει
όταν γύρω υπάρχει πολύ φαγητό.
Ψάχνουμε την υφαλοκρηπίδα ανάμεσα στην πόλη Κέπος και τα σύνορα του Παναμά.
Εδώ ο ρηχός βυθός της θάλασσας ξαφνικά εξαφανίζεται.
Αυτή η λωρίδα παγωμένου βαθύ νερού έχει ιδιαίτερα χαρακτηριστικά
που προσελκύουν πολλά πεινασμένα δελφίνια.
Πάνω από ενάμισι μέτρο από κάτω μας, ο βυθός δεν είναι καθόλου επίπεδος.
Υπάρχουν φαράγγια, κοιλώματα, βουνά και ηφαίστεια
και τα ρεύματα χτυπιούνται ανάμεσα στις δομές.
Έτσι σε κάποια μέρη το νερό πετιέται προς τα πάνω
και φτάνει φαγητό στην επιφάνεια.
Δηλαδή, είναι μια μεγάλη μπλε έρημος με οάσεις να κρύβονται ανάμεσα στα κύματα.
Αυτές είναι που ψάχνουν τα δελφίνια.
Φαντάζομαι όλα αυτά ακούγονται τέλεια θεωρητικά. Βρίσκεις μια όαση.
Τραβάς τα δελφίνια και πας σπίτι.
Μα είναι ένα τεράστιο στοίχημα.
Είμαστε πολύ μακριά απ' την ακτή για να παίρνουμε προμήθειες,
άρα έχουμε τρεις βδομάδες να διασχίσουμε 6.000 τετραγωνικά μιλιά στον ωκεανό.
Πώς στο καλό θα βρούμε αυτά τα δελφίνια;
Πρέπει να προσέχουμε πολύ, θα πρέπει να τα δούμε από μακριά.
Ο οδηγός μου, ο Νίκο, έχει κι άλλη συμβουλή, κοίταζε για πουλιά.
Είναι πιο εύκολο να τα εντοπίσεις και συχνά τα ακολουθούν στο φαγητό.
17 ΜΕΡΕΣ ΑΚΟΜΗ
Έχοντας ψάξει τέσσερις μέρες συνεχόμενα, ήρθε η ώρα!
-Τζόνι! -Ναι;
-Μια μπάλα δολώματος. -Πού είναι περίπου;
Ακριβώς στην πλώρη.
Υπάρχουν πολλά πουλιά και παφλασμοί.
Είσαι εντάξει; Θες βοήθεια;
-Όχι, όλα καλά. -Εντάξει.
Είναι ώρα να βγάλουμε το ταχύπλοο και να μπούμε πιο μέσα.
Υπάρχει πολλή δραστηριότητα. Σχηματίζεται μια μπάλα δολώματος.
Αυτό γίνεται όταν τα αρπακτικά, τα δελφίνια κι ο τόνος σπρώχνουν τα ψάρια,
τα θηράματα, προς την επιφάνεια και συγκεντρώνονται όλα σε μια μπάλα.
Το νερό βράζει.
Τώρα ο Νίκο και ο Μάικι ψάχνουν
πού να με ρίξουν γιατί οι μπάλες κουνιούνται τόσο
που αν πέσω πολύ κοντά τους ίσως επέμβουμε,
κάτι που ποτέ δεν θέλουμε.
Αλλά αν είμαι πολύ μακριά, ίσως δεν το δω ποτέ.
Κανένα ίχνος δελφινιού, αλλά σφύζει από κιτρινόπτερους τόνους εδώ κάτω.
Είναι σαν να βλέπεις μέσα σε καλειδοσκόπιο από χρυσό και ασήμι!
Και ακριβώς στη μέση υπάρχει ένα σίφουνας από σκουμπριά.
Το βραδινό σου αν είσαι τόνος.
Είναι πολύ έντονο!
Κι από πάνω κι από κάτω.
Κάθε σκουμπρί προσπαθεί να μπει στην μπάλα δολώματος.
Είναι ο μόνος τρόπος να αμυνθούν.
Ή τουλάχιστον έτσι ήταν!
Ψάχνουν για προστασία.
Με χρησιμοποιούν ως ανθρώπινη ασπίδα!
Δεν θέλω να το χαλάσω στους τόνους.
Αλλά ούτε και να με κοπανήσει κανένας.
Ζυγίζουν περίπου 90 κιλά.
Είναι ώρα να βγω έξω.
Ήταν τρελό. Τόσο έντονο. Η στιγμή που μπήκαμε μέσα…
Βλέπεις έναν τόνο
και από κάτω κρύβονται άλλοι 100. Όλα εντάξει, Τζόνι;
Ναι, ως τώρα.
Τα δελφίνια μας συχνάζουν με τους τόνους,
αλλά μπορεί να βγουν ανά πάσα στιγμή.
Κι αν βουτήξουμε πάλι σύντομα, μπορεί να τους το χαλάσουμε.
Περιμένουμε να σταθεροποιηθεί,
να σιγουρευτούμε ότι σπρώχνουν την μπάλα στην επιφάνεια.
Ο Νίκο είδε κάτι.
Δεν είναι ακανθοδέλφινα.
Αλλά έχουμε πολλά στικτά δελφίνια και έχουν παγιδευτεί στα σκουμπριά.
Ώρα να βουτήξουμε. Πάμε!
Αυτά τα δελφίνια θα έπρεπε να παγιδεύσουν τα σκουμπριά.
Είναι τόσο ήρεμα σε σχέση με τους τόνους…
αλλά ξέρουν ακριβώς τι κάνουν.
Δουλεύουν σε ομάδες…
συγκεντρώνοντας τα σκουμπριά σαν τσοπανόσκυλα.
Αυτό δίνει και στον τόνο έναν στόχο.
Οι δύο κορυφαίοι κυνηγοί συνεργάζονται. Επικρατεί σφαγή για τα σκουμπριά!
Όσο περισσότερα πιάνονται, τόσο λιγότερες κρυψώνες υπάρχουν.
Κι έχουν περάσει μόνο 20 λεπτά απ' όταν έφτασαν τα δελφίνια.
Νομίζω ότι αυτό ήταν.
Δεν νομίζω ότι θα ξεχάσω εύκολα τη σημερινή μέρα.
Όταν βλέπεις ένα τρελό κυνήγι ζώων στη στεριά,
συνήθως είσαι αρκετά μακριά και το βλέπεις με τηλεφακό.
Στη θάλασσα είναι εντελώς διαφορετικό.
Το νερό περιορίζει την όρασή σου και πρέπει να είσαι ανάμεσά τους.
Η αίσθηση του τόνου, που είναι ίσα με μένα, να με διαπερνά
και να βγαίνω σχεδόν απ' τη μέση.
Μετά οι ήχοι του ηχοεντοπισμού των δελφινιών
ένιωθα να βουίζουν στην κοιλιά μου.
Δεν θα μπορούσε να 'ναι καλύτερα.
Βρήκαμε ένα παραγωγικό κομμάτι του ωκεανού κι αν υπάρχει τροφή για τα δελφίνια εδώ,
είναι πολύ πιθανό να βρούμε το κοπάδι με τα ακανθοδέλφινα.
Αλλά καθώς ο ήλιος πέφτει είναι ώρα να επιστρέψουμε
στη μεγάλη βάρκα και να ετοιμαστούμε.
Δεν θέλω να παρασυρθούμε πολύ μακριά μέσα στη νύχτα,
αλλά είμαστε στην ανοιχτή θάλασσα. Έχει τουλάχιστον 3 χλμ. νερό κάτω μας,
και κανενός είδους άγκυρα για να πιαστούμε.
Έτσι, ο Θίο χρησιμοποιεί τον μόνο τρόπο πρόσδεσης που έχουμε.
Είναι μια πλωτή άγκυρα.
Αντί να γαντζωθεί σε κάποιον βράχο, κρατιέται απ' τα ρεύματα του ωκεανού.
Το πρόβλημα είναι ότι στην επιφάνεια
η βάρκα λειτουργεί σαν ένα γιγάντιο πανί. Έτσι, αν αρχίσει να φυσάει το βράδυ,
θα μπορούσε να μας πετάξει στη μέση του πουθενά.
Αυτό το αλεξίπτωτο λειτουργεί σαν άγκυρα, σαν φρένο,
για να μας κρατήσει στην περιοχή των δελφινιών.
Η έρευνά μας είναι σε παύση τώρα, αλλά τα δελφίνια κυνηγούν μέσα στη νύχτα.
Μπορεί να υπάρχει ένα τεράστιο κοπάδι τώρα εκεί έξω,
που διαπερνά τα κύματα.
16 ΜΕΡΕΣ ΑΚΟΜΗ
Πιάνουμε δουλειά νωρίς. Χάρη στην πλωτή άγκυρα,
είμαστε ακόμη κοντά στο σημείο που είδαμε το δόλωμα χθες.
Ο Καπετάνιος Όσκαρ εντόπισε κάτι. Θα το τσεκάρω με το drone.
Είναι σίγουρα δελφίνια.
Πλησίασε λίγο, πήγαινε προς τα κάτω.
Κοιτάξτε τα! Έχει πάρα πολλά ακανθοδέλφινα!
Δεν είναι ένα τεράστιο κοπάδι, αλλά αν 30 τέτοια κοπάδια ενωθούν
τότε θα έχουμε ένα κοπάδι με περίπου 1,5 χλμ. πλάτος.
Αυτό είναι που ψάχνουμε.
Ήρθε η ώρα να εξασκηθώ λίγο με την κάμερά μου για το κύριο γεγονός.
Τέλεια! Υπάρχουν αρκετά μικροσκοπικά μωράκια. Είναι τοσοδούλια!
Πάνε τόσο κοντά στη μαμά τους σαν να λένε "Μαμά, περίμενέ με".
Δεν νομίζω να έχουν δει ποτέ την ακτή.
Μάλλον θα πιστεύουν ότι η θάλασσα συνεχίζει για πάντα.
Τα drones δίνουν εντελώς άλλη οπτική. Απ' την επιφάνεια,
βλέπεις αρκετά ραχιαία πτερύγια,
αλλά μόλις το δεις από πάνω ξαφνικά λες
"Δείτε πόσα είναι!" Είναι απίστευτο.
Αυτό το drone σίγουρα θα με βοηθήσει να δείξω
την απίστευτη κλίμακα του τεράστιου κοπαδιού μόλις το βρούμε.
Τώρα, όμως, θέλω να καταγράψω τη συμπεριφορά
που έδωσε στα ακανθοδέλφινα το όνομά τους.
Γι' αυτό, θα χρειαστώ άλλο ένα φοβερό εργαλείο.
Μια γυροσκοπική κάμερα που εξομαλύνει τις λήψεις
των κυματισμών του νερού.
Έτοιμο. Ωραία. Περίμενε.
-Το 'χεις; -Ναι.
Είναι λίγο ακριβή, γι' αυτό η Τας εδώ με βοηθάει.
Εκεί έχει περιστροφές, αν γυρίσεις την κάμερα αριστερά.
Δεν είναι σαν το drone,
που βλέπεις ό,τι συμβαίνει. Για κατέβασέ την λίγο, Τας.
Είμαστε στο επίπεδο της θάλασσας. Ψάχνουμε αυτή τη χαμηλή γωνία.
Δεν ξέρουμε από πού θα εμφανιστούν.
Γι' αυτό εστιάζω σ' ένα σημείο και περιμένω
ελπίζοντας να εμφανιστούν εκεί.
Διάφορες θεωρίες εξηγούν το γιατί πηδάν και περιστρέφονται.
Κάποιες λένε ότι διώχνουν τα παράσιτα απ' το σώμα τους.
Άλλες ότι έτσι επικοινωνούν, κι άλλες ότι το κάνουν απλώς για πλάκα!
Αυτό περιστράφηκε τρεις φορές στον αέρα.
Μπορούν να περιστραφούν μέχρι έξι ή και εφτά φορές με ένα πήδημα.
Ένα είναι σίγουρο, για όποιον λόγο κι αν περιστρέφονται
είναι πολύ σημαντικός γι' αυτά,
γιατί μαθαίνουν πώς να το κάνουν από πολύ μικρά.
Είναι το πιο χαριτωμένο!
Είναι ένα μικροσκοπικό μωράκι που κάνει πολλά μικρά πηδηματάκια.
Το να τα τραβάω έτσι είναι υπέροχο, αλλά δεν θα έχω άλλη ευκαιρία
να κολυμπήσω με ένα μεγάλο κοπάδι. Πρέπει να βουτήξω τώρα.
-Έτοιμος; -Ναι.
Τα δελφίνια δείχνουν τον δρόμο με τα κλικ και μιλάνε με σφυρίγματα.
Ο ήχος είναι τρομερός.
Είναι και πολύ γρήγορα.
Μπορούν να φτάσουν μέχρι και πάνω από 20 μίλια την ώρα.
Αλλά εγώ δεν τα φτάνω ούτε στους κανονικούς ρυθμούς!
Θεέ μου! Είναι φοβερό.
Το να βλέπεις τόσα δελφίνια κάτω απ' το νερό.
Αλλά αυτό το κοπάδι, με περίπου 100 ζώα, είναι μόνο ένα μικρό δείγμα του μεγέθους
των τεράστιων κοπαδιών που μπορούν να σχηματίσουν.
Κάπου εδώ έξω υπάρχει ένα κοπάδι με χιλιάδες ακανθοδέλφινα
και θέλω πάρα πολύ να το βρω.
Αυτή η σύντομη συνάντηση μου έδωσε κάποια πολύτιμα μαθήματα.
Το να τραβάς τα ακανθοδέλφινα στην επιφάνεια είναι δύσκολο, αλλά εφικτό.
Το να βουτάς μαζί τους; Δεν θα το έλεγα πολύ εύκολο.
Πριν δοκιμάσουμε ξανά, θα γυρίσω στη μεγάλη βάρκα
για να ετοιμάσω το μυστικό μου όπλο.
Η μεγαλύτερη πρόκληση
όταν τραβάς υποβρύχια είναι να τα προφτάνεις.
Δεν κολυμπάω τόσο γρήγορα.
Αυτό θα μπορούσε να είναι η λύση μας.
Είναι υποβρύχιο σκούτερ.
Έχει μια πολύ ισχυρή προπέλα πίσω.
Έχω την κάμερά μου δεμένη μπροστά.
Θεωρητικά, θα μπορέσω να φτάσω τα δελφίνια τώρα.
Όλα αυτά θεωρητικά βέβαια μόνο. Είναι επίσης πιθανό
μια καταστροφική βλάβη
να στείλει όλον τον εξοπλισμό μου στον βυθό της θάλασσας.
Αν συμβεί κάτι τέτοιο, τέλειωσαν όλα.
Θα το πάμε σιγά σιγά να δούμε αν δουλεύει.
Και το 13χρονο αγοράκι μέσα μου είναι πολύ ενθουσιασμένο
που θα χρησιμοποιήσει ένα υποβρύχιο σκούτερ.
Ξεκινάμε. Πρώτα, έλεγχος για τυχόν διαρροές.
Φαίνεται εντάξει.
Σε χαμηλή ταχύτητα κρατάει.
Για να δούμε σε λειτουργία Τζέιμς Μποντ.
Τα δελφίνια πάνε με έξι χιλιόμετρα ανά ώρα.
Με το σκούτερ μπορώ να πάω με τρία χιλιόμετρα,
τουλάχιστον τρεις φορές πιο γρήγορα απ' όσο κολυμπάω.
Σίγουρα είναι μια βελτίωση.
Όλα εντάξει;
-Έχει πολλή πλάκα. -Δώσ' το μου.
Πατάς απλώς το γκάζι και νιώθεις σαν δελφίνι.
Ελπίζω τα δελφίνια να το δεχτούνε.
Δεν κάνει φασαρία κάτω απ' το νερό που είναι σημαντικό.
Άρα, πιστεύω θα δουλέψει.
Τι μέρα σήμερα! Το πρωί, το πρώτο μου κολύμπι με τα δελφίνια.
Το απόγευμα, να παίζω σε σκηνές του Τζέιμς Μποντ.
Νομίζω είμαστε έτοιμοι.
Αυτό που πρέπει να κάνουμε τώρα είναι να βρούμε το τεράστιο κοπάδι αύριο.
15 ΜΕΡΕΣ ΑΚΟΜΗ
Μια νέα μέρα γεννά καινούργιες αμφιβολίες.
Για τις επόμενες τέσσερις μέρες, η ζωή στο Aguila συνεχίζεται όπως πριν.
Σηκωνόμαστε νωρίς.
Καλημέρα!
Πίνουμε έναν καφέ.
Το έκανε τώρα μόνο επειδή τον τραβάμε.
Βγαίνουμε στο κατάστρωμα και κοιτάζουμε τη θάλασσα.
Την απέραντη, όμορφη και απ' ότι φαίνεται ασάλευτη θάλασσα.
Στεκόμασταν βασικά εδώ με τα μάτια μας κάπως έτσι,
από τη στιγμή που έβγαινε ο ήλιος μέχρι τη στιγμή που έφευγε.
Μικρές ενδείξεις θα μας οδηγήσουν σε ένα τεράστιο κοπάδι.
Ένας περίεργος κυματισμός, ένας τυχαίος παφλασμός, πεινασμένα πουλιά.
Ποιες είναι όμως οι πιθανότητες;
Είμαστε σε έναν απέραντο ωκεανό χωρίς κανένα δείγμα ζωής.
Είναι πάρα πολύ ανιαρό.
Θα είμαι ειλικρινής, αρχίζω να ανησυχώ λιγάκι.
Ξοδέψαμε πολλή ώρα και έχουμε ψάξει μια μεγάλη περιοχή.
Ωστόσο, καθώς κινούμαστε και τα δελφίνια μετακινούνται.
Άρα, θα μπορούσαν να είναι κάπου που έχουμε ήδη ψάξει,
απλώς δεν τα πιάσαμε.
7 ΜΕΡΕΣ ΑΚΟΜΗ
Ελέγξαμε τους χάρτες και κατευθυνθήκαμε
προς ένα άλλο υποθαλάσσιο φαράγγι όπου τα ρεύματα του ωκεανού
ωθούν το φαγητό των δελφινιών προς την επιφάνεια.
Δεν έχουμε δει όμως ούτε ένα δελφίνι, πόσο μάλλον ένα τεράστιο κοπάδι.
Το ηθικό μας θέλει τόνωση.
Η οποία έρχεται τελικά με τη μορφή μερικών ρινοδέλφινων.
Χρησιμοποιούν το κύμα της πλώρης μας για να επιταχυνθούν.
Γλιτώνουν ενέργεια και μας δίνουν ελπίδα.
Αν αυτά βρήκαν φαγητό εδώ,
υπάρχει πιθανότητα να βρούμε και τα ακανθοδέλφινα.
Μόλις πέσαμε πάνω σε μια μεγάλη παρέα δελφινιών.
-Μπέρτι; -Ναι;
-Μαυροδέλφινα εδώ μπροστά. -Μαυροδέλφινα;
-Ναι, με τα δελφίνια… -Πού;
Ακριβώς στην πλώρη.
Αποκλείεται, φίλε.
Το πράγμα μόλις έγινε πολύ ενδιαφέρον.
Το κυρίως κοπάδι είναι περίπου 90 μοίρες ανατολικά.
Έχουμε ακόμη μερικά μαυροδέλφινα εδώ.
Τρελό.
Έχουμε παραπάνω από μερικά.
Βλέπω τουλάχιστον 30 απ' το drone.
Τα μαυροδέλφινα είναι ένας είδος δελφινιών.
Αλλά κυνηγάνε στα βαθιά νερά, μέχρι και 900 μέτρα κάτω.
Είναι πάρα πολύ δύσκολο γι' αυτά να βρουν την τροφή τους.
Πρέπει να μένουν λίγο εδώ πάνω για να ξεκουραστούν και να πάρουν ανάσα.
Αυτό τους δίνει την ευκαιρία να κάνουν κι άλλες παρέες.
Είναι εντυπωσιακό, μοιάζει σαν να παίζουν κυνηγητό.
Δύο διαφορετικά είδη παίζουν μαζί, είναι τρελό!
Δεν ξέρω αν έχει καταγραφεί ξανά κάτι τέτοιο.
Δες αυτό!
Περνάνε τέλεια.
Μπροστινή τούμπα!
Κάποια δελφίνια ενοχλούν τα κήτη, εκφοβίζουν ακόμη και φάλαινες
αλλά χωρίς κανενός είδους έχθρα.
Φαίνεται πιο πολύ σαν ένα κακόγουστο αστείο.
Παρά το ότι τα μαυροδέλφινα ζυγίζουν όσο ένας ιπποπόταμος,
αγχώνονται με τους δύτες.
Γι' αυτό πρέπει να πάω πολύ προσεκτικά μόλις βουτήξω μαζί τους.
Πάμε πολύ αργά, με πολύ χαμηλή ταχύτητα,
γιατί είναι πολύ ντροπαλά.
Άρα, πρέπει να είμαστε όσο πιο ήσυχοι γίνεται.
Θα μπω μέσα χωρίς να πιτσιλίσω καθόλου
και ελπίζω να θελήσουν να κάτσουν κι άλλο.
Εντάξει;
Το ότι είναι εδώ τα ρινοδέλφινα μπορεί να λειτουργήσει υπέρ μου.
Αν είναι άνετα με την παρουσία μου, μπορεί να χαλαρώσουν και τα μαυροδέλφινα.
Θα μείνω κοντά τους μέχρι να τους γίνω γνώριμος.
Είναι πανέμορφο.
Κάποια απλώς κάθονται εδώ στο απέραντο μπλε κενό
σαν πελώρια αερόπλοια.
Κάποια άλλα απλώς αράζουν με τα δελφίνια.
Αναρωτιέμαι αν δεν παίζουν απλώς.
Αγγίζουν το ένα το άλλο.
Έτσι ενισχύουν τους δεσμούς τους τα δελφίνια.
Λέτε να είναι φίλοι εδώ και χρόνια;
Είναι τρομερό να μοιράζεσαι μια τόσο προσωπική στιγμή με τα μαυροδέλφινα.
Σύντομα θα γυρίσουν ξανά στα βαθιά νερά και θα συνεχίσουν το κυνήγι.
Τώρα βέβαια, φαίνεται να υπάρχουν κι άλλα σημαντικά θέματα.
Μπορείς να μάθεις πολλά για το τι τρώει ένα ζώο κοιτώντας τα κόπρανά του.
Και τα μαυροδέλφινα μας αφήνουν πολλά.
Θα κοιτάξω τα ευρήματά μου και θα ετοιμαστώ για μια ακόμη βουτιά.
Το πιο αστείο απ' όλα ήταν ότι ένα μαυροδέλφινο
έκανε ένα τεράστιο κόπρανο στη μούρη μου κι έπεσα πάνω του.
Κι ήταν γεμάτο με τέτοια. Είναι ένα ράμφος καλαμαριού.
Είναι ακριβώς στο στόμα τους.
Δεν υπάρχει κανένα στην επιφάνεια τώρα.
Είναι όλα πολύ βαθιά.
Τα μαυροδέλφινα βουτάνε βαθιά,
τρώνε καλαμάρια και βγαίνουν να αναπνεύσουν.
Με ήρεμα νερά και ήρεμα μαυροδέλφινα,
δεν θα με σταματήσει τίποτα στην επόμενη βουτιά μου.
Το σκούτερ είναι έτοιμο και το καλύτερό του,
ο λόγος που μας βοηθάει πραγματικά, είναι ότι είναι πολύ αθόρυβο.
Αν δουλέψει, θα φέρει μια εντελώς νέα διάσταση
και στο τράβηγμα των ακανθοδέλφινων.
Δουλεύει καλύτερα και απ' όσο ήλπιζα.
Νιώθω σαν μαυροδέλφινο.
Παλιά θεωρούσαν ότι μόνο ένα δελφίνι οδηγούσε το κοπάδι,
εξού και το όνομά τους…
Τώρα ξέρουμε ότι αυτό δεν ισχύει, αλλά ένας στενός οικογενειακός δεσμός
κρατά το κοπάδι ενωμένο.
Υπάρχει ένα δελφίνι, όμως, που ξεχωρίζει. Ένα ενήλικο θηλυκό.
Νομίζω ότι με τσεκάρει για να βεβαιωθεί ότι είμαι άκακος.
Αλλά είναι σαν να κοιτάζει στην ψυχή μου.
Αυτή η οικογένεια φαίνεται να με εμπιστεύεται.
Είναι ίσως η απόλυτη τιμή,
να κοιμούνται μπροστά στα μάτια μου.
Είναι φοβερά.
Νομίζω ήρθε η ώρα να τα αφήσω ήσυχα.
-Δούλεψε. -Ναι;
Είναι σαν να είσαι μαυροδέλφινο.
Το μεγαλύτερο, που ήταν θηλυκό, νομίζω, με πλησίασε.
Μπορούσα να δω το μάτι του που με τσέκαρε, και ανοιγόκλεινε.
Είχαμε αυτή τη στιγμή. Δεν έχω ξαναζήσει κάτι παρόμοιο.
Απλώς να κοιτάζω κατάματα κάτι που είναι ξεκάθαρα τόσο ευφυές.
Ξεχειλίζουν ευφυΐα.
Είμαστε στη μέση του πουθενά.
Θα μπορούσε να 'ναι η πρώτη φορά που είδε άνθρωπο.
Και η δική μου που είδα ένα μαυροδέλφινο κάτω απ' το νερό.
Ελπίζω αυτή η συνάντηση να ήταν τόσο φοβερή και γι' αυτήν.
Αυτά τα μαυροδέλφινα ήταν τεράστιο δώρο αλλά δεν μας μένει πολύς χρόνος
για το τεράστιο κοπάδι.
6 ΜΕΡΕΣ ΑΚΟΜΗ
Είναι σαν ο ωκεανός να μας κοροϊδεύει.
Σκέφτομαι να δέσω αυτό το κοντάρι στο σώμα μου
για να μη χρησιμοποιώ τα χέρια μου. Πήδα πάλι, κα ή κε Δελφίνι.
Είναι ένα κοινό δελφίνι.
Τρεις με τέσσερις φορές τη μέρα ενθουσιαζόμαστε όλοι
γιατί βλέπουμε δελφίνια.
Αλλά μετά δυστυχώς, ενώ είναι πάντα τέλειο να βλέπεις δελφίνια
είναι πάντα τα λάθος.
Τα κοινά δελφίνια πηδάνε πολύ πιο ψηλά.
Κάνουν μεγάλα άλματα και καταλαβαίνεις
από πολύ μακριά αν είναι ένα κοινό δελφίνι.
Για να το πω αλλιώς,
τα κοινά δελφίνια, αν πηδάνε και σου δείχνουν
την κοιλιά τους,
τα αναγνωρίζεις αν είναι λευκή.
Τι είναι αυτό εκεί; Μεγάλο, ψηλό άλμα. Είναι κοινό δελφίνι, όχι ακανθοδέλφινο.
Όποιο δελφίνι κι αν δεις, ζεις το όνειρο.
-Μεγάλος παφλασμός. -Εφιάλτης.
Εκτός κι αν έχεις μια προθεσμία.
Κοινό δελφίνι.
Είδα ένα να πηδάει πάρα πολύ ψηλά!
Ποτέ δεν έχω απογοητευτεί τόσο βλέποντας δελφίνι.
Γι' αυτό λέγονται κοινά, Μπέρτι.
Ναι, αλλά ήρθαμε ως εδώ για να τραβήξουμε ένα μεγάλο κοπάδι ακανθοδέλφινα.
Και έτσι όπως περνά ο χρόνος, αρχίζω να έχω σοβαρές αμφιβολίες.
Γίνεται λίγο εκνευριστικό.
Κάπου εδώ έξω, υπάρχουν χιλιάδες δελφίνια,
αλλά δεν μπορούμε να τα βρούμε. Και όσο πιο πολύ ψάχνουμε
να βρούμε ψύλλους στ' άχυρα,
τόσο αρχίζω να νιώθω ότι ίσως δεν βρούμε
το τεράστιο κοπάδι από ακανθοδέλφινα
που λένε ότι κολυμπάει και μαζεύεται σ' αυτό το σημείο.
Μολονότι, αν ο ωκεανός μού δίδαξε ένα πράγμα,
αυτό είναι ότι η τύχη σου αλλάζει ανά πάσα στιγμή.
1 ΜΕΡΑ ΑΚΟΜΗ
Είναι η τελευταία μας μέρα και είμαστε όλοι σε επιφυλακή.
Ίσως αυτό το ταξί χελωνών είναι καλός οιωνός.
Τι είναι αυτό;
Κινούνται βορειοδυτικά προς δυτικά, Μπέρτι.
Έχει καταδυτικά πουλιά.
Είναι η τελευταία μας ευκαιρία να βρούμε ακανθοδέλφινα.
Έχουμε λίγη δραστηριότητα εδώ πάνω.
Μαζεύονται πουλιά στο νερό.
Έχει σούλες, μύχους, και πολλά άλλα είδη πουλιών
που μπαίνουν… Θεέ μου, κοιτάξτε!
Υπάρχει τρομερά πολλή δραστηριότητα στην επιφάνεια.
Μπορείς να το τραβήξεις αυτό, μην ανησυχείς,
είναι τρομερό.
Οι τελευταίες μέρες ήταν κουραστικές.
Προφανώς είναι ένα πολύ όμορφο μέρος
αλλά είναι λίγο βαρετό να βλέπεις όλη μέρα έναν άδειο ωκεανό.
Αλλά κάποιες φορές, υπήρχαν μικρές οάσεις ενθουσιασμού.
Κι αυτή είναι μια τέτοια στιγμή.
Τα πουλιά βουτάνε, άρα το δόλωμα είναι πάνω.
-Πού είναι; -Εκεί πέρα.
Είναι τόσο ήσυχα.
Δεν ακούγονται ούτε τόνοι ούτε κανένα δελφίνι…
Μόνο μια μπάλα δολώματος από λυχναρόψαρα ίσα με έναν πλανήτη.
Τα λυχναρόψαρα ζουν στα βαθιά
και συνήθως κινούνται προς την επιφάνεια το βράδυ για να φάνε πλαγκτόν.
Τότε είναι που τα ακανθοδέλφινα τα κυνηγάνε.
Αποτελούν βασικό στοιχείο της διατροφής τους.
Αλλά τα λυχναρόψαρα βρίσκονται σπάνια στην επιφάνεια τη μέρα.
Τα λέπια στο νερό δείχνουν ότι τα δελφίνια έχουν φάει.
Πού έχουν πάει όμως;
Δες, Νίκο! Έρχονται τα δελφίνια.
Έρχονται.
Θα έχουμε μια ωραία έκπληξη.
Πόσο χαίρομαι που το ακούω!
Τα δελφίνια γύρισαν.
Δεν είναι ακανθοδέλφινα, είναι στικτά δελφίνια.
Είναι σαν να βλέπεις μια ομάδα αθλητών!
Και παίζουν "Σταματήστε τη δραπέτευση των ψαριών".
Βγάζουν μπουρμπουλήθρες από κάτω.
Όλος αυτός ο ανερχόμενος αέρας τρομάζει τα λυχναρόψαρα
και τα κρατάει κοντά στην επιφάνεια.
Πιστεύω ότι τα πουλιά τα ευχαριστούν.
Ένα μικρούλι! Παρατηρεί και παίρνει συμβουλές απ' τη μαμά του.
Αυτό είναι σαν να κερδίζεις το λαχείο.
Τα λυχναρόψαρα είναι απ' τα πολυπληθή ψάρια στη Γη
και προσελκύουν πολλά αρπακτικά.
Έρχεται άλλο ένα… το διαβολόψαρο.
Παλιά θεωρούνταν ότι τρώνε μόνο πλαγκτόν.
Αλλά αν τους δώσεις μια μπάλα δολώματος κάνουν σαν τρελά.
Αυτά τα πτερύγια στο πρόσωπό τους λέγονται κεφαλικοί λοβοί.
Τα χρησιμοποιούν για να διοχετεύουν ψάρια στο στόμα τους.
Πάμε πάλι.
Τώρα τα κατευθυνόμενα βλήματα του ιχθυόκοσμου κατέφτασαν.
Εκατοντάδες κιτρινόπτεροι τόνοι!
Έχουμε τεσσάρων ειδών αρπακτικά να κυνηγούν την ίδια τροφή.
Θα περιμέναμε κάποιες συγκρούσεις,
αλλά τα μόνα ψάρια που διαλύονται είναι τα λυχναρόψαρα.
Αυτό ήταν. Οι κυνηγοί αποχωρούν.
Κάνανε την μπάλα δολώματος κομματάκια…
Το μόνο που έμεινε είναι ένας γαλαξίας από λέπια που αστράφτουν στο νερό.
Το να πας και να εξερευνάς ένα μέρος όπου έχουν βρεθεί πολύ λίγοι άνθρωποι
είναι μια συγκλονιστική εμπειρία.
Και σίγουρα έμαθα πολλά απ' τον ωκεανό.
Πρέπει να είσαι υπομονετικός, επίμονος
και κυρίως πρέπει να προσαρμόζεσαι
γιατί ποτέ δεν ξέρεις τι πρόκειται να δεις.
Νιώθω τυχερός. Η υπεραλίευση, η μόλυνση, η αύξηση της θερμοκρασίας του νερού
καταστρέφουν τους ωκεανούς διεθνώς, αλλά φαίνεται ότι αυτό το διαμαντάκι
κρατάει ακόμη.
Ένας απ' τους κύριους στόχους της αποστολής ήταν να τραβήξω
μεγάλα κοπάδια ακανθοδέλφινων, αλλά δεν τα καταφέραμε δυστυχώς.
Όλως περιέργως εξαφανίστηκαν.
Φαντάζομαι ότι αυτά συμβαίνουν όταν ψάχνεις στην ανοιχτή θάλασσα.
Αυτά τα δελφίνια βρίσκονται κάπου, απλώς δεν καταφέραμε να τα βρούμε.
Η μαγεία της ανοιχτής θάλασσας είναι ότι ενώ σου αρνείται κάποια πράγματα
σου δωρίζει απλόχερα κάποια άλλα.
Το να ξέρεις ότι εδώ πέρα
υπάρχουν αυτά τα κέντρα ζωής που αποτελούν το σπίτι
των πιο μαγικών συναντήσεων της άγριας ζωής.
Είναι κάτι πολύ ξεχωριστό.
ΕΝΗΜΕΡΩΣΗ…
Αν και θέλαμε να τραβήξουμε δελφίνια, η πιο μεγάλη έκπληξη
ήταν όλοι οι κιτρινόπτεροι τόνοι που είδαμε.
Απ' όταν τα εργοστασιακά πλοία διώχτηκαν απ' τη θάλασσα
όλοι οι ντόπιοι ψαράδες είπαν ότι οι πληθυσμοί επανήλθαν
σ' αυτό το σημείο.
Είναι μια μικρή νίκη, αλλά δείχνει τι μπορεί να συμβεί
όταν διακόπτουμε το εργοστασιακό ψάρεμα και αφήνουμε τη φύση να αναρρώσει.
Αυτά είναι καλά νέα για την άγρια ζωή και τους ψαράδες.
Υποτιτλισμός: Ελισσάβετ Σίκαλου